**Ilmapuu Waldorflasteaia kodukord**

**1. Töö põhimõtted**

* ***Ilmapuu Waldorflastead töötab waldorfpedagoogika põhimõtete alustel***. Reeglina võetakse lasteaeda 3-7 aastased terved lapsed. Teie lapsega tegeleb tavapäeval kaks kasvatajat.
* ***Lapse harmooniliseks arenguks on oluline, et kasvatuspõhimõtted lasteaias ja kodus oleksid sarnased ja üksteist toetavad*.** Sellele aitab uute perede puhul kaasa tutvumisvestlus. Soovitame osaleda ka waldorfkoolitustel - teavitame nende toimumisest. Ootame lapsevanematelt aktiivset osavõttu meie l/a üritustest, koosolekutest ja koolitustest!
* ***Lapse arengut toetab rütmilisus*** - seepärast peame oluliseks pidada kinni päeva- ja nädalarütmist ja toetama loodusrütmide tunnetamist läbi tähtpäevade. Suurt tähelepanu pööratakse aasta vältel toimuvatele pühadele, nendega seotud ettevalmistustele, tähistamisele ja nende järelkajale.
* ***Lapse terve arengu kindlustavad mitmekülgsed tegevused, millest põhitegevuseks on loov - ehk vaba mäng.*** Sellele lisanduvad arendavad tegevused: muusika, laulmine, liikumine, rütmilised mängud, kõneharjutustel jne.
* Meditsiiniline ja psühholoogiline vaatlus on näidanud, et liigne televiisori vaatamine põhjustab lapsel märkimisväärseid kahjustusi: kontsentreerumishäireid, unetuse teket, jälitus- ja hirmuunenägusid, motoorset rahutust jne. Negatiivsete mõjudega lapsed koormavad kogu gruppi, mistõttu ***soovitame meie l/a käivatel lastel telekavaatamist vältida!*** (Sama kehtib ka DVD-de, videofilmide vaatamise ning arvuti kasutamise kohta.)

**2. Registreerimine ja l/a-ga harjutamine**

* ***Lasteaeda registreerumiseks tuleb täita registreerimisleht***. Selleks on vajalik, et vanemad on tutvunud l/a kodukorraga ja on teadlikud pedagoogikast, millel töö l/a põhineb (vajadusel käiksid vestlusel kasvataja/juhatajaga.)
* ***Uue lapse kohanemisel lasteaiaga lubatakse tema vanemal lapse turvatunde tagamiseks viibida l/a-s*** ***esialgu koos lapsega vajadusel kuni kaks nädalat***. Soovitame viibida lapsega koos l/a-s kuni 2 tundi päevas ja sealt edasi hakata last harjutama 1 tunni haaval iseseisvalt olema.
* Lapsel, kes alles alustab oma lasteaiaelu, soovitame käia l/a-s esialgu üksnes hommikupoolikuti, jäämata l/a päevaund magama.
* Laps võiks jääda lasteaeda kogu päevaks (sh päevaund magama) alles siis, kui ta on lasteaiakeskkonna ja kaaslastega juba piisavalt harjunud.

**3. Lahtiolekuaeg**

* ***L/a maja on avatud 8.00-18.00.*** Eriolukordadest (avariid, pidupäevad jms) teatame vanematele.
* Lasteaia välisuks lukustatakse 9.30 ja taasavatakse 15.30. Vahepealsel ajal toimub sisenemine Waldorfkooli peaukse kaudu
* ***Lasteaed on suletud*** ***riigipühadel.*** Riigipühadele (23. veebruar; 22.juuni; 23.detsember; 31.detsember) eelnev tööpäev on lühendatud kolme tunni võrra.
* ***Lapsed peaksid jõudma lasteaeda*** ***hommikul hiljemalt kell 9.00-9.30.*** Hommikusöögi või hommikuringi ajaks.
* ***Puudumistest palume teada anda kuni kl 9.00-ni, kuna siis tellivad kasvatajad toidud!***
* Juhul, kui laps jõuab l/a pärast hommikuringi algust, ootab lapsevanem koos oma lapsega garderoobis või jalutab õues, ega häiri hommikuringi!
* ***Lasteaeda tulnud, annab iga lapsevanem oma lapse isiklikult õpetajale üle***, jätmata last omapäi ja õpetaja teadmata garderoobi. Sama kehtib ka lapse äraviimisel- vanem teatab kasvatajale. Kui lapsele tuleb järgi keegi tuttav, palume kasvatajat sellest eelnevalt teavitada.
* ***Eriolukordades***, kui vanem ei jõua lapsele järele õigeaegselt, teavitab ta sellest telefoni teel rühmaõpetajat.
* Kui vanem ei ole lapsele kella 18.00-ks järgi tulnud või teavitanud rühmaõpetajat hilinemisest, võtab õpetaja ühendust lapsevanema(te)ga või pere kontaktisikuga.

**4. Laste tervis, puudumine ja haigused**

* ***Haigusnähtudega*** (köhivad, vesise ninaga, palavikus, kurnatud jne) ***lapsed palume jätta koju!***
* Lapse ***puudumisest lasteaiast tuleb rühmaõpetajale teatada hiljemalt kell 9.00*** (helistades või saates sõnumi rühma telefoninumbril)!
* Palume rühmaõpetajaid teavitada ka lapse taastulekust lasteaeda peale pikemat puudumist.
* Lapse lasteaias haigestumise või vigastuse korral võtab õpetaja ühendust lapse vanemaga ja kutsub vajadusel kiirabi.
* Lapse nakkushaigusesse haigestumisel peab lapsevanem esimesel võimalusel sellest õpetajat teavitama. Meililisti kaudu edastatakse teave teistele lapsevanematele.
* Lasteaias ei anta lapsele ravimeid ega vitamiine.
* Kõik lapsed käivad sõltuvalt ilmastikutingimustest iga päev 1-2 korda õues. Kui laps ei saa tervislikel põhjustel õue minna, jääb ta lõpliku paranemiseni koju.

**5. Lasteaeda palume kaasa võtta:**

* 1 paar vahetusjalatseid (toasussid-kergesti jalgapandavad ja soojad)
* 1 käterätt
* 1 põll küpsetamise ja maalimise jaoks
* aluspesu ja pluus, sukkpüksid (nimelise koti sisse)
* voodipesu
* pidžaama
* õuemänguriided ja –jalatsid, sh sügisel kummikud ning veekindel jope-püksid ja talvel veekindlad kindad, eelistatavalt labakud
* peakate vastavalt aastaajale (suvel päikesekaitseks, talvel kõrvu kattev soe müts)
* ***Riietus olgu praktiline ja selline, mida laps saab ise endale lihtsalt selga panna!***
* Laste riietusesemed ja jalatsid peavad olema märgistatud lapse nimega!
* Waldorflasteaia mänguasjad erinevad tavapärastest. ***Palume lapsele koduseid mänguasju mitte kaasa anda***, väljaarvatud kaisulooma või nuku magamiseks!
* ***Kui teie lapsel on erivajadused seoses söögiga*** (nt allergiad), siis võivad lapsevanemad eelneval kokkuleppel õpetajatega lapsele kaasa panna oma toidu. Palume õpetajaid informeerida lapse võimalikest allergiatest varakult ning võimalusel jätta lasteaeda nimekiri toitudest, mida laps ei talu.
* ***Lapsed ei too kodust lasteaeda kaasa sööki ega jooki***, mida garderoobis nosida. Külakost tuuakse lasteaia ühisele toidulauale.
* ***Sünnipäevade puhul on teretulnud puuviljad ja maheküpsetised***, mis ei sisaldaks šokolaadi, valget suhkrut ega e-aineid!

**6. Heakord ja turvalisus rühmaruumis ja õuealal**

* Lasteaeda võib alati tulla nõu küsima ja oma muret/ rõõmu jagama, mis puudutab last ja tema probleeme***.***
* ***Oma lapse riietusesemete, sh põlle, käterättide, voodipesu ja jalatsite puhtuse eest kannavad hoolt lapsevanemad.***
* Oma lapse käteräti vahetavad lapsevanemad puhta vastu üks kord nädalas ja voodipesu iga kahe nädala tagant.
* ***Lasteaia rühmaruumide heakorra eest kannavad argipäeviti hoolt rühmaõpetajad. Mänguasjade ärakoristamisel on abiks lapsed.***
* Laste puhke- või magamise ajal on laste juures õpetaja.
* Lasteaia pidudel ja muudel üritustel kannavad oma laste eest hoolt lapsevanemad ise, tagades õpetajatele võimaluse üritust läbi viia ning teistele üritusel osalejatele häirimatult sellest osa saada.
* Lapsevanemal on õigus teha ettepanekuid, mis tulevad kasuks lapse heaolu ja turvatunde tagamiseks (rühmaõpetajatele, juhtkonnale, nõukogule).
* Konflikt tuleb lahendada seal, kust see alguse sai. Tähtis on põhjuse likvideerimine, mitte süüdlase otsimine. Hea koostöö tagab lapsele turvatunde.
* Laste ja töötajate vaimset turvalisust ohustavate olukordade (laimamine, mõnitamine, solvamine, ebavõrdne kohtlemine, sõimusõnade kasutamine, kõrgendatud hääletooni kasutamine) tekkimise korral pöördutakse lasteaia juhtkonna poole, kelle pädevuses on juhtumi lahendamine või selle juhtumi andmine sotsiaalametnikule, lastekaitse spetsialistile või politseile.
* Lapsevanemad ja õpetajad on kohustatud teavitama lasteaia juhtkonda turvalisust ohustavatest olukordadest.
* Kui laste õuesoleku ajal on ühel rühma õpetajal põhjendatud vajadus minna osade lastega tuppa, peab teine rühma õpetaja tagama ülejäänud rühma laste turvalisuse õuealal.
* Lapsed sõidavad ratastega lasteaias vastavalt kokku lepitud reeglitele - lapsel on kodust kaasa võetud jalgratas, kiiver.
* Kõik lastega ja lapsevanematega rühmas toimuv on konfidentsiaalne ja ei kuulu rühmast välja levitamiseks. Esimene isik, kelle poole oma probleemiga pöörduda on lapse rühma õpetaja.

**7. Koostöö**

* Lastevanematel (vähemalt ühel lapsevanemal pere kohta) on kohustus osa võtta lasteaia poolt korraldatavatest (aasta jooksul vähemalt ühest) waldorfpedagoogilistest koolitustest.
* Lastevanematel (vähemalt ühel lapsevanemal pere kohta) on kohustus panustada lasteaia heakorda: osaledes vähemalt sügisesel ja kevadisel talgupäeval. Kui see objektiivsetel põhjustel ei ole võimalik, teha seda muul lasteaia juhtkonnaga kokkulepitud viisil.
* Lastevanematel (vähemalt ühel lapsevanemal pere kohta) on kohustus osaleda lastevanemate koosolekutel (sügisesel üldkoosolekul ja rühmakoosolekul).

.

Soovime kõigile üksteise toetust ja rõõmsat kooskasvamist!

Ilmapuu waldorflasteaia õpetajad